สุรจนา คำเบ้า

สิบตรีหญิง สุรจนา คำเบ้า (เกิด 23 ธันวาคม พ.ศ. 2542) เป็นนักยกน้ำหนักหญิงชาวไทย เธอคว้าเหรียญทองแดงในการแข่งขันยกน้ำหนักรุ่น 49 กิโลกรัมหญิง ในการแข่งขันกีฬาโอลิมปิกฤดูร้อน ครั้งที่ 33ณ กรุงปารีส สาธารณรัฐฝรั่งเศส เธอได้รับรางวัลเหรียญทองในการแข่งขันรุ่น 49 กิโลกรัมหญิงในการแข่งขันยกน้ำหนักชิงแชมป์โลก 2021 ที่กรุงทาชเคนต์ สาธารณรัฐอุซเบกิสถาน

 อาชีพ 
ในปี 2560 สุรจนาได้เข้าร่วมการแข่งขันเอเชียนอินดอร์และมาร์เชียลอาตส์เกมส์ 2017 ที่อาชกาบัต ประเทศเติร์กเมนิสถาน ในรุ่นน้ำหนัก 53 กิโลกรัมหญิง แต่ไม่สามารถคว้าเหรียญใด ๆ ได้ โดยเธอจบในอันดับที่ 5

ในปี 2561 สุรจนาคว้า 3 เหรียญทองในการแข่งขันยกน้ำหนักเยาวชนชิงแชมป์โลก รุ่น 53 กิโลกรัมหญิง ที่กรุงทาชเคนต์ ประเทศอุซเบกิสถาน เธอยังคว้าเหรียญทองแดงในการแข่งขันยกน้ำหนัก รุ่น 53 กิโลกรัมหญิง ในการแข่งขันเอเชียนเกมส์ 2018 ที่กรุงจาการ์ตา ประเทศอินโดนีเซีย

สุรจนาจบอันดับที่ 4 ในการแข่งขันยกน้ำหนักชิงแชมป์โลก 2023 รุ่น 49 กิโลกรัมหญิง ที่กรุงริยาด ประเทศซาอุดีอาระเบีย

เธอคว้าเหรียญทองแดงในการแข่งขันยกน้ำหนัก รุ่น 49 กิโลกรัมหญิง ในการแข่งขันโอลิมปิกฤดูร้อน 2024 ที่กรุงปารีส ประเทศฝรั่งเศส

 อ้างอิง 

หมวดหมู่:บุคคลที่เกิดในปี พ.ศ. 2542
หมวดหมู่:บุคคลจากอำเภอเชียงของ
หมวดหมู่:นักกีฬาจากจังหวัดเชียงราย
หมวดหมู่:นักยกน้ำหนักหญิงชาวไทย
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:ชาวไทยในคริสต์ศตวรรษที่ 21
หมวดหมู่:นักยกน้ำหนักในโอลิมปิกฤดูร้อน 2024
หมวดหมู่:นักกีฬาไทยที่ได้เหรียญทองแดงโอลิมปิก
หมวดหมู่:นักยกน้ำหนักโอลิมปิกทีมชาติไทย